Diari Oficial de la Generalitat Valenciana


Sumari del DOGV 8639, del 20-09-2019 (2019/8726)

RESOLUCIÓ de 13 de setembre de 2019, del president de Turisme Comunitat Valenciana, de concessió dels Premis Turisme Comunitat Valenciana en l'edició corresponent a 2018.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8726


Data del document
:   13-09-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 13 de setembre de 2019, del president de Turisme Comunitat Valenciana, de concessió dels Premis Turisme Comunitat Valenciana en l'edició corresponent a 2018. [2019/8726]  
Mitjançant la Resolució de 14 de febrer de 2019, del president de Turisme Comunitat Valenciana, es van convocar els Premis Turisme Comunitat Valenciana 2018.  
L'apartat 4 de l'article 13 d'aquesta resolució estableix que els premis es concediran mitjançant la Resolució del president de Turisme Comunitat Valenciana.  
Així mateix, la resolució esmentada de convocatòria de premis disposa en l'article 8 que la presidència del Jurat dels Premis Turisme Comunitat Valenciana 2018 recaurà en la persona titular de la direcció de Turisme Comunitat Valenciana, a qui correspon elevar la proposta de concessió de premis al president de Turisme Comunitat Valenciana.  
  
En virtut d'això, i vista l'acta de la reunió del Jurat de data 11 de setembre de 2019, que recull els acords adoptats i la proposta de Resolució del director de Turisme Comunitat Valenciana i president del Jurat de data 12 de setembre de 2019 que conté la relació proposada de candidats que s'han de premiar, resolc:  
  
Primer  
Concedir els Premis Turisme Comunitat Valenciana 2018, en cadascuna de les modalitats convocades a les següents candidatures:  
  
Modalitat 1, a la trajectòria turística, que s'atorgarà a qui s'haja distingit, al llarg dels anys, per la realització d'activitats que repercutisquen de forma positiva en el turisme de la Comunitat Valenciana, reconeixent així els mèrits de persones o col·lectius que es caracteritzen pel seu esforç i dedicació, tant en el desenvolupament d'iniciatives empresarials o de dinamització de productes i destinacions turístiques de la Comunitat Valenciana, com en el desenvolupament de la seua professió o activitat mitjançant una participació activa dins de les seues empreses, en pro del nostre turisme.  
  
A l'Associació Provincial d'Empresaris d'Hostaleria d'Alacant (APEHA)  
  
Modalitat 2, a la investigació i innovació turística, que s'atorgarà a qui, durant 2018, haja desenvolupat projectes d'investigació i/o de base innovadora aplicats sobre l'activitat turística, ja siga en l'àmbit de la creació o gestió d'empreses, la configuració de nous productes turístics, el reposicionament de destinacions o la seua especialització o qualssevol altres actuacions d'índole similar que comporten un increment de la competitivitat del sector turístic valencià.  
  
  
A Tradia Hotel, SLU, pel Gran Hotel Sol y Mar de Calp  
  
  
Modalitat 3, a la promoció i comunicació turística, que s'atorgarà a qui, durant l'any 2018, haja dut a terme accions de promoció o campanyes de comunicació turístiques noves, tant des de l'àmbit d'empresa turística i en relació als serveis que aquesta oferisca al consumidor turístic com des de la posada en mercat de productes turístics singulars. Així mateix, tindran cabuda en aquesta modalitat les iniciatives desenvolupades per les destinacions turístiques sempre que hagen suposat una millora clara del seu posicionament en els mercats mitjançant la realització d'activitats de promoció i comunicació que incidisquen en els seus valors diferencials i l'execució dels quals haja comportat un increment de fluxos turístics cap a ells.  
  
A la Federación Española de Asociaciones de Viviendas y Apartamentos Turísticos (FEVITUR) per la Campanya «Be legal, my friend»  
  
  
Modalitat 4, al turisme sostenible, que s'atorgarà a qui durant 2018 haja contribuït significativament al desenvolupament d'iniciatives que hagen suposat una clara millora de la competitivitat d'un producte o destinació turística mitjançant l'aplicació de criteris d'excel·lència i sostenibilitat per al desenvolupament, on s'ha valorat de forma especial totes les actuacions que hagen anat dirigides a augmentar la sensibilització respecte a la contribució del turisme sostenible al desenvolupament, així com aquelles altres que hagen servit per a fer del turisme un catalitzador de canvi positiu en algun dels següents àmbits:  
a) Creixement econòmic sostenible.  
b) Generació d'ocupació i reducció de la pobresa.  
c) Ús eficient dels recursos i protecció del medi ambient.  
d) Foment dels valors culturals i la diversitat del patrimoni.  
  
A Saó Viajes Naturales, SL  
  
Modalitat 5, al turisme inclusiu i responsable, que s'atorga a qui durant 2018, haja contribuït significativament a la millora de l'accessibilitat en tots els components del sector turístic, partint de la base que l'accessibilitat integral millora la qualitat de l'oferta turística i li dona un valor afegit i permet gaudir de l'oci als turistes amb limitacions en les seues capacitats físiques o intel·lectuals, amb disminució o pèrdua de les seues capacitats sensorials auditives o visuals, amb plurideficiències, d'edat avançada, amb lesions temporals que redueixen les seues capacitats, embarassades en avançat estat de gestació, la mobilitat física de la qual es troba temporalment reduïda i turistes que transporten cotxes de bebé o altres elements que dificulten la seua mobilitat. També es valorarà el desenvolupament d'activitats o iniciatives dirigides al desenvolupament del Codi Ètic del Turisme Valencià, implantant accions de responsabilitat social empresarial o corporativa.  
  
A ZT Hotels & Resort pels hotels Peñíscola Plaza Suites i Aparthotel Acuasol.  
  
  
Segon  
Que el president de Turisme Comunitat Valenciana, a proposta del jurat i en compliment del que s'estableix en l'article 12 de la Resolució de 14 de febrer de 2019, per la qual aquests es convoquen, atorgue un esment especial, ex aequo, a:  
  
Vicente Climente Llorca, per la contribució al sector turístic valencià al llarg de la seua dilatada trajectòria professional en l'àmbit de la requalificació del producte sol i platja mitjançant la posada en valor turístic de l'oferta d'oci i entreteniment.  
  
I a Eduardo Fayos Solá, a títol pòstum, per la seua trajectòria professional en l'àmbit de la gestió, la formació, la investigació i generació de coneixement turístic, així com a la divulgació d'aquest.  
  
Tercer  
Ordenar la publicació de la present resolució en el Diari Oficial de la Generalitat Valenciana, de conformitat amb el que s'estableix en l'article 13, apartat 4 de la convocatòria dels Premis Turisme Comunitat Valenciana 2018 de 14 de febrer de 2019.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant del president de Turisme Comunitat Valenciana, en el termini d'un mes, a comptar des de l'endemà de la notificació d'aquesta; tot això, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de setembre de 2019.- El president de Turisme Comunitat Valenciana: Francesc Colomer Sánchez.